MISFORNØYDE DOMMERE: Stabæk-kaptein Morten Morisbak Skjønsberg får tilsnakk av dommer Svein Oddvar Moen (t.h.) under den andre kvalifiseringskampen til Eliteserien mellom Stabæk og Jerv i fjor høst. Nå nekter dommerne å signere lønnsforslaget fra Norges Fotballforbund. Foto: Vegard Wivestad Grøtt NTB scanpix

Nekter å godta NFFs lønnstilbud – Eliteserien trues av dommerstreik

Norsk Fotballdommerforening har bedt medlemmene sine om ikke å godta lønnsforslaget fra Norges Fotballforbund.

Morten Stokstad

Oppdatert 6. februar 2017

Artikkelen er over tre år gammel

I en mail VG har fått tilgang til gjør styreleder Ola Hobber Nilsen det klart at dommerne ikke er fornøyd med tilbudet de har fått. Mindre enn to måneder før seriestart er en avtale ennå ikke på plass.

Les også: Moen i overtidsdrama da Island vant: – Total skandale

Redaksjonelt samarbeid Dplay Se Eliteserien og OBOS-ligaen direkte på Dplay

Tause dommere om konflikten

Hvis partene ikke skulle komme til enighet vil kampene i Eliteserien, OBOS-ligaen og Toppserien neppe kunne gjennomføres som planlagt.

TAUS: Styreleder Ola Hobber Nilsen i Norsk Fotballdommerforening ønsker ikke å bli intervjuet om lønnsforhandlingene med NFF. Foto: Rune Stoltz Bertinussen NTB scanpix

Toppdommer og tillitsvalgt Ola Hobber Nilsen ønsker ikke å stille til intervju med VG i sakens anledning.

– Dommerne er ikke i konflikt med NFF, men i normale lønnsforhandlinger. Utover det har vi ingen kommentar, skriver han i en tekstmelding til VG.

Les også: Innvandrere, identitet og nasjonalfølelse

Heller ikke FIFA-dommer Svein Oddvar Moen vil si noe om den pågående konflikten.

– Snakk med Ola. Det er han som er «in charge», sier mannen som de siste sesongene er blitt sett på som Norges beste dommer.

Svein-Erik Edvartsen ønsker heller ikke å uttale seg om saken.

– Ingen kommentar, sier NFF-ansatte Edvartsen.

Se video om uenigheten:

Les også: Full ordkrig mellom Edvartsen og LSK

Nils Fisketjønn, leder av Norges Fotballforbunds konkurranseavdeling, ønsker ikke å si hva uenighetene går ut på.

– Vi har diskusjoner, men jeg kan ikke gå inn på detaljene, sier Fisketjønn.



– Er du trygg på at dere vil komme til enighet med dommerne?

– Ja. Det gjør vi hver gang. Dette er forhandlinger vi har annethvert år, og vi har en god dialog med dommerforeningen.

– Når bør dette være på plass for at det ikke skal forkludre serieåpningen?

– I utgangen av februar bør det være på plass, svarer Nils Fisketjønn.

Etter det VG forstår er dommerne svært misfornøyd med at NFF ikke vil gi dommerne 2,5 prosent i lønnsjustering også i 2018 – slik praksisen har vært de siste årene. I det nåværende forslaget er dommerne kun tilbudt 2,5 prosent økning i 2017.

I 2016 var honoraret for en hoveddommer i Tippeligaen 15 200 kroner per kamp.

Les også: Edvartsen om LSK-uttalelsene: – Jeg beklager

Publisert: 06.02.17 kl. 15:55 Oppdatert: 06.02.17 kl. 20:33

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 17 11 1 5 45 – 20 25 34 3 Odd 17 10 1 6 30 – 24 6 31 4 Rosenborg 17 8 5 4 32 – 18 14 29 5 Vålerenga 17 8 5 4 27 – 23 4 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også

Mer om Eliteserien